(ସମଲେଇ ପଦର) ଗଣଇସ୍ତାହାର ୧୮/୦୧/ - ଆଜି ସ୍ଥାନୀୟ ପାର୍ବତୀ ଗିରି ବୃଦ୍ଧାଶ୍ରମ ପରିସରରେ ବରଗଡ଼ ସ୍ଥିତ ବିଶିପଡ଼ାର ସ୍ୱର୍ଗତ ଖଗେଶ୍ୱର ତାଣ୍ଡିଙ୍କ ଦ୍ବିତୀୟ ଶ୍ରାଦ୍ଧବାର୍ଷିକୀ ଏକ ନିଆରା ଢ଼ଙ୍ଗରେ ପାଳିଛନ୍ତି ତାଙ୍କର ଝିଅ କଳ୍ପନା ତାଣ୍ଡି ଓ ଜ୍ୱାଇଁ ବାଲମକୁନ୍ଦ କୁମ୍ଭାର । ସେମାନେ ବୃଦ୍ଧାଶ୍ରମର ଅନ୍ତେବାସୀଙ୍କୁ ଫଳ , ବିସ୍କୁଟ ଇତ୍ୟାଦି ବଣ୍ଟନ କରିବା ସହିତ ଖରା ଦିନେ ବ୍ୟବହାର କରିବା ପାଇଁ ଏକ କୁଲର ଉପହାର ଦେଇଛନ୍ତି । ବୃଦ୍ଧାଶ୍ରମର ଅନ୍ତେବାସୀଗଣ ଝିଅଜ୍ୱାଇଁଙ୍କର ଏଇ ଉପହାରକୁ ଗ୍ରହଣ କରି ଖୁବ ଖୁସି ହେବା ସହିତ ମଙ୍ଗଳ କାମନା କରିଥିଲେ । ଏହି କାର୍ଯ୍ୟକ୍ରମରେ ସାମାଜିକ କର୍ମୀ ଗୋପବନ୍ଧୁ ଶିକା , ମଧୁସ୍ମିତା ଛୁରା , ଜଳନ୍ଧର ପଟେଲ ,ଜିଲା ସାହୁ ପ୍ରମୁଖ ଉପସ୍ଥିତ ଥିଲେ ।
